1. ΑΝΑΓΚ. ΝΟΜΟΣ υπ' αριθ. 273 της 3/4 Απρ. 1945 Περί συνθέσεως Συλλογικών Οργάνων του Υπουργείου Εργασίας και των υπό την εποπτείαν αυτού Νομικών Προσώπων Δημοσίου Δικαίου. Άρθρ.1 1.Επαναφέρονται εν ισχύϊ αι μέχρι της 27 Απριλίου 1941 ισχύουσαι διατάξεις αι αφορώσαι την σύνθεσιν των Συλλογικών Οργάνων των υπό την εποπτείαν του Υπουργείου Εργασίας Νομικών Προσώπων Δημοσίου Δικαίου. Προκειμένου περί Νομικών Προσώπων του προηγουμένου εδαφίου συσταθέντων μετά την 27 Απριλίου 1941 επαναφέρονται εν ισχύϊ αι κατά την σύστασιν αυτών θεσπισθείσαι περί συνθέσεως των Συλλογικών Οργάνων αυτών διατάξεις. 2.Ομοίως επαναφέρονται εν ισχύϊ τα άρθρα 14 και 16 του Νόμου «περί Κοινωνικών Ασφαλίσεων». Ο Νόμ. 6298 κατηργήθη δια του άρθρ. 60 του Α.Ν. 1846/1951, (τόμ. 15Β σελ. 21). 3.Από της ισχύος του παρόντος ο Υπουργός της Εργασίας προβαίνει εις ανασυγκρότησιν των Συλλογικών Οργάνων των ως άνω Νομικών Προσώπων δι’ αποφάσεων αυτού δημοσιευομένων εις την Εφημερίδα της Κυβερνήσεως, μη απαιτουμένης άλλης διαδικασίας. Η θητεία των ούτω διοριζομένων λήγει την 31 Δεκεμβρίου 1945. Άρθρον 2 Αι τροποποιήσεις διατάξεων αφορωσών την σύνθεσιν των Συλλογικών Οργάνων των εν τω προηγουμένω άρθρω Νομικών Προσώπων ενεργούνται κατά την διαδικασίαν του άρθρου 59 του Α.Ν. της 11 Νοεμβρίου 1935 «περί Οργανισμού του Υπουργείου Εργασίας» ως τούτο αυθεντικώς ηρμηνεύθη υπό του άρθρου 1 του Α.Ν. 634/1937. Άρθρον 3 Η σύνθεσις, η λειτουργία και τα του διορισμού των μελών (του Διοικητικού Συμβουλίου του Υπουργείου Εργασίας, του Συμβουλίου Εργασίας,) του Συμβουλίου Κοινωνικής Ασφαλίσεως και του Διοικητικού Συμβουλίου της Εργατικής Εστίας ορίζονται δια Διαταγμάτων εκδιδομένων προτάσει του Υπουργού Εργασίας. Τα περί Διοικητικού Συμβουλίου του Υπουργείου Εργασίας έπαυσαν ισχύοντα, αντικατασταθέντα υπό των διατάξεων του νεωτέρου οργανισμού του Υπουργείου. Το Συμβούλιον Εργασίας κατηργήθη, αι δε αρμοδιότητές του περιήλθον εις το Εθνικόν Γνωμοδοτικόν Συμβούλιον Κοινωνικής Πολιτικής (βλ. ανωτ. σελ. 33-35). Περί Συμβουλίου Κοινωνικής Ασφαλίσεως βλ. κατωτ. σελ. 53. Περί του Συμβουλίου της Εργατικής Εστίας βλ. κατωτ. σελ. 57 και επ. Άρθρον 4 Πάσα γενική ή ειδική διάταξις αντικειμένη εις τας διατάξεις του παρόντος καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 